Mandela-herinnering | LitNet
Albert Maritz 2013-12-06
My seun Viljé is gebore pas voor Mandela se vrylating. Ek het die koerant gehou, die dag toe Viljé gebore is. Toe is ek weg, op ’n toneeltoer, om den brode. En daar ver het ek bedags die televisienuus en koerantnuus gevolg, en gesien hoe alles omtrent Madiba vorder. Ek onthou glashelder hoe ek gedink het: mens moet by sy vrylating wees, en dan eendag by sy begrafnis eer betoon aan die hero.
Ek het eendag sy hand geskud, tydens die SABC se herinwyding. Tot vandag is ek bly oor my keuse – om vir hom op Afrikaans te sê: “Dis my voorreg.” Net dit. Niks minder nie; niks meer nie.
En hy was eens ’n bokser, ’n soepel, sterk atleet. Is dit nie hartseer om te sien hoe die ouderdom toeslaan nie?! Miljardêr-seksoortreder het wel selfmoord gepleeg | Maroela Media
Die hoofpatoloog het bevestig Jeffrey Epstein het wel sy eie lewe geneem ná hy dood aangetref is in sy tronksel.
Die 66-jarige Epstein is op 10 Augustus dood aangetref in sy sel by die Metropolitan-gevangenis in New York. Hy het homself gehang. Daar was vrae oor hoe hy sy eie lewe kon neem sonder dat bewaarders dit gesien het.
Epstein, wat skuldig bevind is op aanklag dat hy talle minderjarige meisies oor verskeie jare seksueel mishandel het, is onder selfmoordwaarneming geplaas nadat hy verlede maand, op 23 Julie, op die vloer van sy sel aangetref is met kneusmerke aan sy nek.
William Barr, minister van justisie, het gesê beamptes het “ernstige onreëlmatighede” by die tronk onthul. Die FBI en die departement van justisie ondersoek Epstein se dood. Tronkbewaarders word daarvan verdink dat hulle die rekords vervals het om te wys dat hulle gevangenes elke 30 minute gemonitor het.
Sy dood het ŉ strafsaak kortgeknip wat heelwat meer lig kon werp op die binnekring van ŉ ambisieuse en skatryk verskansingsfondsbestuurder wat eens skouers geskuur het met talle bekendes van oudpres. Bill Clinton tot pres. Donald Trump en prins Andrew.
‘n Patoloog maak net vindings rondom die fisiese oorsaak van dood en kan nie uit sy ondersoek op die liggaam enige verdere afleidings maak nie . Wanneer die totale omringende omstandighede in ag geneem word moet daar dan besluit word of dit ‘n selfmoord(hang) of verwurging (moord) was. Die omringende omstandighede is uiters verdag en ek hou ‘n groot knip sout byderhand. Epstein was ‘n gevaar vir baie belangrike persone as hy sou uitkom met getuienis oor hulle betrokkenheid.
Geen simpatie met hierdie kerel nadat al sy wandade bekend geraak het. Siek mens , as al daardie gerugte en vermoedens die waarheid is. Daar is sekerlik heelwat mense wat verlig is oor hierdie verwikkelinge.